///  /  m\-\v\ 


SØGER  LÆRDOM  VED  LÆSNING  OG  VED  TRO 


NUMMER   5 


1.  MARTS  1928 


77.  AARGANG 


DEN  SKANDINAVISKE  MISSIONS 
HISTORIE. 

»Og  en  Advarsels  Rost  skal  lyde  til  alle  Folk  ved  mine  Dis- 
ciples Mund,  som  jeg  har  udvalgt  i  disse  de  sidste  Dage.« 
(Pag.  Bog  1:  4.) 

Kirken  har  altid  lagt  sig  dette  hellige  Ansvar  paa  Sinde. 
Joseph  Smith  og  Oliver  Cowdery  prædikede  Evangeliets 
Sandheder,  som  var  aabenbarede  til  dem,  og  næsten  umiddel- 
bart efter,  at  Kirken  var  organiseret,  paabegyndtes  det  offi- 
cielle Missionsarbejde  i  De  Forenede  Stater  og  mellem  de 
amerikanske  Indianere.  I  1837  aabnedes  den  Britiske  Mission, 
og  i  1843  blev  der  sendt  Missionærer  til  Øerne  i  Stillehavet. 
2  Aar  efter  Ankomsten  til  Klippebjergene  blev  der  sendt 
Missionærer  til  Frankrig,  Italien  og  de  skandinaviske  Lande 
for  at  paabegynde  Arbejdet  for  Herrens  Sags  Fremme.  Det 
er  Historien  om  den  mest  succesfulde  af  disse  Missioner,  at 
Ældste  Andrew  Jesen  har  skrevet  til  de  mindste  Detailler  i 
»Den  Skandinaviske  Missions  Historie«,  som  fornylig  er  ud- 
kommet. 

Apostel  Erastus  Snow  og  hans  Selskab  ankom  til  Køben- 
havn i  Foraaret  1850.  De  fandt  med  det  samme  en  lille  Gruppe 
af  Mennesker,  der  søgte  efter  mere  Sandhed  end  det,  der  blev 
dem  fortalt  af  den  Kirke,  de  tilhørte.  Ageren  var  forberedt,  og 
Sandhedens  Sæd  fandt  et  let  og  frugtbart  Leje.  Den  8.  August 
1850  fandt  den  forste  Daab  Sted  i  Sverige,  og  den  12.  August 
1850  døbte  Ældste  Snow  15  Mænd  og  Kvinder  i  Danmark,  og 
den  23.  September  1851  blev  den  første  Daab  udført  i  Norge. 
Derefter  gik  det  hurtigt  fremad,  saaledes  at  der  op  til  nær- 
værende Tidspunkt  er  bleven  døbt  ca.  54.000  Personer  i  Den 
Skandinaviske  Mission.  I  Sammenligning  med  det  totale  Ind- 
byggerantal er  dette  et  større  Antal,  end  der  er  bleven  døbt  i 
noget  andet  Land  i  Europa  eller  Amerika. 

Dette  ærefulde  Resultat  af  Missionærernes  Arbejde  i  Skan- 
dinavien er  opnaaet  trods  en  voldsom  og  ubarmhjertig  Mod- 
stand. I  Modstrid  med  Landets  Love  blev  Missionærerne  arre- 
steret, straffet  med  Bøder,  Fængsel  og  Udvisning.  Ofte  strakte 
Fængselsopholdet  sig  over  mange  Maaneder,  hvor  der  blev 
serveret  en  tarvelig  og  daarlig  tilberedt  Føde.  Ikke  sjældent 
blev  der  tilføjet  dem  legemlige  Læsioner.  Gennem  Bag- 
vaskelse og  Usandheder  opflammede  Modstanderne  i  Aviserne 
og  fra  Prædikestole  den  offentlige  Mening,  indtil  en  morderisk 
Pøbel  overfaldt  Missionærers  og  Medlemmers  Hjem  og  efter- 
stræbte Livet  af  disse  fredelige  Budbærere  af  Jesu  Kristi 
Evangelium.  Historien  om  Forfølgelserne  i  Skandinavien  er 
Historien  om  Evangeliets  Indførelse  i  ethvert  Land  og  er  et 
fuldkomment  Billede  paa  den  Kamp,  Sandheden  altid  maa 
kæmpe  for  sin  Tilværelse. 

Evangeliets  Gaver  syntes  at  gøre  Forfølgelserne  til  en  Bi- 
ting. Missionærerne  var  beskyttet  af  usynlige  Magter.  De  var 
ledt  bort  fra  Fare  ved  Aandens  Hvisken.  Vrede  Menneskers 
Hylen  blev  paa  en  mirakuløs  Maade  forandret  til  venlig 
Imødekommenhed.  Fængselsdøre  var  aabnet  af  usynlige 
Hænder.  Venner  og  Midler  fandtes,  naar  de  var  nødvendige. 
Missionærerne  sang  Lovsange,  saa  det  rørte  Fangevogternes 
Hjerter,  og  de  forlangte  Daab.  Medlemmerne,  der  var  brænde- 


67 

mærket  af  deres  Næste,  saa  de  syge  helbredet,  de  onde  Aan- 
der  uddrevne,  og  hørte  Vidnesbyrd  og  Profetier  udtalte.  De 
følte  i  deres  Hjerter  den  ubeskrivelige  Glæde  at  have  Sand- 
heden og  fandt  til  deres  Forbavselse,  at  de,  som  havde  spottet 
og  haanet  dem,  kom  for  at  dyrke  Gud  sammen  med  dem  eller 
blev  hensynsfulde.  Historien  viser,  hvorledes  Herren  stiller 
Vinden  for  det  klippede  Lam. 

De,  som  nedstammer  fra  Skandinavere,  udgør  et  loyalt  og 
hengivent  Element  i  Kirken.  De  har  saa  at  sige  været  knyttet 
til  Gengivelsen  af  Evangeliet  fra  Begyndelsen.  I  1842  var 
mange  Nordmænd  omvendte  i  La  Salle  Gounty,  Illinois.  I  1843 
var  der  mange  Danskere  og  Svenskere  døbte  i  Boston,  Massa- 
chussets. 

Der  var  en  Dansker  og  en  Nordmand  i  Brigham  Youngs 
Pioneerskare,  og  der  var  en  Svensker  i  »Mormon-Bataillonen«. 
Den  Skandinaviske  Missions  Historie  er  mere  end  en  Opteg- 
nelse af  Begivenheder  —  den  er  et  Folks  Hyldest  til  den  Kirke, 
i  hvilken  de  har  fundet  Sandheden  og  Fred,  materiel  og 
aandelig  Tilfredshed.  Den  er  et  Vidnesbyrd  om  Kundskaben, 
de  har  om  Joseph  Smiths  guddommelige  Mission.  Den  er  et 
andet  Vidne  om  deres  Taknemmelighed  og  Tro. 

Den  utrættelige  Historieskriver  og  Veteran,  Ældste  Andrew 
Jensen,  har  skrevet  Bogen  fra  et  Væld  af  hans  Livs  Studier. 
Den  indeholder  en  Overflod  af  Begivenheder,  der  er  opbyg- 
gende for  Troen  og  er  et  mindeværdigt  Bidrag  til  De  Sidste 
Dages  Helliges  interessante  Historie. 

Præsident  John  A.  Widtsoe  i  Millenial  Star. 


EVANGELIETS  GUDDOMMELIGHED. 

Af  Præsident  Joseph  F.  Smith. 

Det  var  tildels  uforventet,  at  jeg  er  kaldet  til  at  staa  overfor 
denne  Forsamling;  men  jeg  gor  det  med  Glæde,  eftersom  jeg 
har  et  Vidnesbyrd  at  bære  om  det  Værk,  vi  er  optaget  af,  og 
det   er  mig    altid    en    Glæde    at    udtale    mine    Følelser    des- 

angaaende.  At  vi  har  Evangeliet  og  har  nydt  dets  Velsignel- 
ser, og  at  dets  Ordinancer  er  bleven  administreret  til  os  Sidste 
Dages  Hellige,  er  der  Tusinder,  der  kan  bære  Vidnesbyrd  om 
mange  Steder  i  Verden.  Vidnesbyrdet  om  Sandheden  af  dette 
Værk  er  ikke  begrænset  til  een  eller  til  nogle  faa;  men  der  er 
Tusinder,  der  kan  og  vil  erklære,  at  de  véd,  det  er  Sandhed, 
fordi  det  er  blevet  aabenbaret  til  dem. 

Vi  som  et  Folk  tiltager  i  Antal,  og  Gud  den  Almægtige  for- 
øger sine  Velsignelser  paa  os,  Folkets  Tro  og  Kundskab  om 
Sandheden  udvides.  Jeg  er  min  himmelske  Fader  taknemme- 
lig, at  jeg  er  bleven  tilladt  at  leve  i  denne  Generation  og  der- 
ved blive  bekendt  med  Evangeliets  Principper.  Jeg  er  ogsaa 
takemmelig,  at  jeg  har  et  Vidnesbyrd  om  dets  Sandhed,  og 
at  jeg  er  tilladt  at  staa  her  eller  hvor  som  helst  at  bære  mit 
Vidnesbyrd  til  den  Sandhed,  at  Evangeliet  er  gengivet  til 
Menneskene. 

Jeg  har  rejst  en  Del  iblandt  Nationerne,  hvor  jeg  har  for- 
kyndt Evangeliet  og  set  noget  af  Tilstanden  i  Verden,  og  til 
en  vis  Udstrækning  er  jeg  bleven  bekendt  med  Menneskenes 
Følelser  og  med  de  forskellige  Religioner  i  Verden,  og  jeg  er 
sikker  paa,  at  det  Evangelium,  som  er  aabenbaret  i  Bibelen, 
findes  ikke  i  Verden.  Evangeliets  Ordinancer  er  ikke  admini- 
streret i  nogen  Kirke  med  Undtagelse  af  Jesu  Kristi  Kirke  af 
Sidste  Dages  Hellige.  Dersom  vi  gor  os  bekendt  med  Grund- 
sætningerne i  de  forskellige  religiøse  Samfund  i  Verden,  da 
vil  vi  finde,  at  der  ikke  i  disse  findes  Jesu  Kristi  Evangelium 
og  ikke  heller  dets  Ordinancer,  de  har  kun  en  gudelig  For- 
mular. Jeg  nærer  ingen  Tvivl  om,  at  de  er  ligesaa  oprigtige 
som  vi,  der  har  adlydt  Evangeliet,  som  er  aabenbaret  fra 
Himmelen  i  disse  Dage;  men  de  er  blottet  for  den  Kundskab, 
vi  besidder,  af  den  Aarsag,  at  de  fornægter  Kilden,  hvorfra  de 
kan  modtage  denne  Kundskab  —  nemlig  Aabenbaring  fra 
Jesus  Kristus.  I  deres  Tanker  er  Himmelen  lukket,  de  er- 
klærer, at  Gud  har  aabenbaret  alt,  som  er  nødvendigt,  af 
hvilke  Skrifterne  er  fulde,  og  at  der  ikke  vil  blive  aabenbaret 

mere.  Eftersom  denne  er  deres  Tro,  udelukker  de  sig  selv  fra 
det  himmelske  Lys  og  Intelligence,  og  de  vil  vedblive  dermed 
saalænge,  som  de  fortsætter  med  deres  nuværende  Kurs  i  Van- 
tro. De  vil  ikke  lytte  til  de  Mænds  Vidnesbyrd,  som  fortæller 
dem,  at  Herren  lever,  at  han  er  istand  til  at  aabenbare  sin 
Vilje  til  Menneskene  i  Dag  saavel  som  i  fordums  Dage.  De 
vil  ikke  give  Agt  paa  dette  Vidnesbyrd,  og  følgelig  lukker  de 
Doren  for  Aabenbaring.  Derfor  kan  de  ikke  gøre  Fremgang 
eller  Lære  Guds  Vej  at  kende  og  komme  til  at  vandre  paa  hans 
Stier. 

Vi  bevidner,  at  de  Forhindringer,  som  adskilte  Menneskene 
fra  Gud,  er  overvundne,  og  at  Herren  igen  tilkendegiver  sin 
Vilje  til  Menneskene.  Men  siger  én,  hvorledes  kan  vi  blive 
bekendt  med  disse  Ting,  og  hvorledes  kan  vi  vide,  at  De  er 
ikke  bedraget?  Til  saadanne  vil  vi  sige:  »Omvend  eder  fra 
eders  Synder  i  al  Oprigtighed,  bliv  døbt  og  faa  Haandspaa- 
læggelse  for  den  Helligaands  Gave,  og  Aanden  vil  vidne  for 
eder  om  Sandheden  af  vort  Vidnesbyrd,  og  I  vil  blive  et  Vidne 
herom,  ligesom  vi  er,  og  vil  være  istand  til  at  staa  dristigt 
frem  og  bære  Vidne  til  Verden,  ligesom  vi  gør.«  Denne  er 
Vejen,  som  paa  Pinsefestens  Dag  blev  vist  af  Peter  og  de  øv- 
rige Apostle,  da  den  Almægtiges  Aand  hvilede  paa  dem  med 
stor  Kraft,  og  de  udbrod:  »I  Mænd  Brødre,  hvad  skulle  vi 
gøre?«  Og  Peter  svarede  dem:  »Enhver  af  eder  omvender  sig 
og  bliver  døbt  i  Jesu  Kristi  Navn  til  Syndernes  Forladelse, 
og  I  skal  modtage  den  Helligaands  Gave.«  Delte  var  Raadet, 
som  blev  givet  dem,  og  ligesaa  meget  som  de  adlød  det,  var 
de  berettiget  til  den  Helligaands  Vidnesbyrd,  hvilket  vil 
bringe  dem  Fred  og  Glæde  og  tilkendegive  dem  deres  Pligter 
og  sætte  dem  istand  til  at  kende  deres  Slægtskab  med  Gud. 

Dersom  vi  betragter  Verdens  Stilling  i  Dag,  maa  vi  komme 
til  den  Slutning,  at  der  sandsynligvis  ikke  saasnart  vil  blive 
Fred  paa  Jorden,  der  er  intet  Tegn  blandt  Nationerne,  der 
tyder  paa  Fred;  endog  blandt  de  religiøse  Samfund  er  der 
ikke  nogen  Tendens  til  Fred  og  Enighed.  De  bringer  ikke 

Menneskene  til  Kundskab  om  Gud;  eller  til  Forstaaelsen  af 
Skrifterne,  som  nævner,  at  der  kun  er  een  Gud,  een  Tro  og 
een  Daab.  Ethvert  Menneske  vandrer  efter  sin  egen  Ide,  uaf- 
hængig af  Aabenbaring,  derfor  hersker  der  Forvirring  og 
Uenighed,  og  de  forskellige  Kirkesamfund  strides  med  hver- 
andre. Som  det  er  i  den  religiøse,  saaledes  er  det  ogsaa  i  den 
politiske  Verden;  alle  er  delte  i  Partier.  Saadan  har  Stillingen 
været  i  næsten  atten  Hundrede  Aar,  indtil  nu,  da  der  er  saa 
mange  Partier  i  Kristendommen,  at  det  vil  blive  vanskeligt 
for  nogen  at  tælle,  hvor  mange  Sekter,  der  er  i  Kristendom- 
men. Som  en  Følge  af  den  Strid  og  Kamp  blandt  de  forskel- 
lige Sekter,  er  der  Tusinder,  der  er  blevet  aldeles  skeptisk 
overfor  hvilken  som  helst  Religion,  og  de  er  kommen  til  den 
Slutning,  at  der  ingen  Gud  eksisterer,  men  at  alle  religiøse 
Personer  er  bedragne.  Det  sekteriske  religiøse  System  er  kun 
beregnet  paa  at  lede  Mænd  med  Eftertanke  og  Intelligence 
ind  til  Skepticisme,  hvilket  vil  have  til  Folge,  at  de  fornægter 
al  Indblanding  af  Gud  i  Menneskenes  Affærer,  ja  benægter 
endog  hans  Ret  til  at  gribe  ind. 

Gud  den  Almægtige  er  Jordens  Skaber  og  Fader  til  vore 
Aander.  Han  har  Ret  til  at  diktere,  hvad  vi  skal  gøre,  og  det 
er  vor  Pligt  at  adlyde  og  vandre  efter  hans  Forlangender. 
Evangeliet  er  blevet  gengivet  til  Jorden,  og  Præstedømmet  er 
atter  oprettet,  og  vort  Folk  værdsætter  begge  Dele;  men  de, 
der  ikke  er  bekendt  med  vort  Arbejde  i  Evangeliet  og  i 
Præstedømmet,  ser  paa  os  med  Forundring  og  er  forbavset 
over  den  Enighed,  der  eksisterer  blandt  os.  Vi  lytter  til  vor 
Leders  Røst,  vi  er  forenet  i  vor  Tro  og  i  vort  Arbejde.  Verden 
kan  ikke  forstaa  dette,  og  de  betragter  det  med  Forundring. 

Mine  Venner!  Lad  mig  fortælle  eder,  at  dette  er  én  af  Jesu 
Kristi  Evangeliums  Virkninger.  Vi  er  forenet  i  vor  Tro  for- 
medelst een  Daab;  vi  véd,  at  Jesus  Kristus  lever;  vi  véd,  at 
han  er  vor  Frelser  og  Forløser,  vi  har  et  Vidnesbyrd  herom, 
uafhængig  af  skrevne  Bøger,  og  vi  vidner  om  disse  Ting  til 
Verden.  Denne  Harmoni,  som  findes  iblandt  de  Sidste  Dages 

Hellige,  og  den  blomstrende  Tilstand  iblandt  dem  er  vanske- 
lig for  mange  Mennesker  at  forstaa.  Jeg  har  derfor  hørt  en- 
kelte sige,  at  vi  roser  os  selv  for  meget;  men  naar  vi  tager 
Omstændighederne  i  Betragtning,  da  vi  kom  hertil,  saa  tror 
jeg  ikke,  vi  siger  for  meget,  vi  kom  herud  til  disse  øde  Egne 
som  et  fattigt  Folk,  uden  at  eje  noget  som  helst.  Den  gode 
Stilling,  vi  er  i,  skyldes  vort  eget  fysiske  Arbejde  og  Guds 
Velsignelser.  Vi  har  arbejdet  under  meget  vanskelige  For- 
hold med  at  fragte  vort  Gods  og  Maskineri  over  de  øde  Sletter, 
og  ved  Siden  heraf  havde  vi  den  golde,  tørre  Jord  at  kæmpe 
med.  Naar  vi  overvejer  alle  disse  Ting,  saa  tænker  jeg,  at  vi 
har  gjort  mere  Fremgang  end  noget  andet  Folk.  Som  det  er 
gaaet  i  den  forbigangne  Tid,  saaledes  vil  det  gaa  i  Fremtiden, 
vi  vil  tiltage  og  udstrække  vore  Grænser,  thi  det  er  Guds 
Værk,  og  vi  er  hans  Folk,  og  han  vil  vedblive  at  velsigne  os, 
som  han  har  gjort  hidtil. 

Vi  er  Medarbejdere  i  det  store  sidste  Dages  Værk  med  at 
forkynde  Evangeliet  til  Nationerne,  indsamle  de  fattige  og  op- 
bygge Zion  paa  Jorden.  Vi  arbejder  for  Retfærdighedens  Sejr, 
Undertrykkelse  af  Synd  og  Tidens  Vildfarelser,  i  hvilken  vi 
lever.  Det  er  et  stort  og  herligt  Arbejde.  Vi  tror,  at  vi  skal 
elske  Gud  af  hele  vort  Hjerte  og  elske  vor  Næste  som  os  selv. 
Vi  tror  ikke,  det  er  Ret  at  lyve,  stjæle,  udfore  Bedrageri  eller 
gøre  nogen  som  helst  Ting,  der  er  forbudt  i  Jesu  Kristi  Evan- 
gelium. Vi  véd,  at  Herren  har  talt  til  Menneskene  paa  Jor- 
den, vi  vidner  herom,  og  vi  staar  som  Vidner  overfor  Verden, 
at  dette  er  Sandhed. 


KUNDSKAB  ER  MAGT. 

Men  dersom  nogen  af  Eder  fattes  Vidsdom,  han  bede  derom 
til  Gud,  som  giver  alle  gerne  og  uden  Bebrejdelse,  saa  skal 
det  gives  ham.  (Jak.  1:  5.) 

Hvor  ofte  horer  vi  ikke  disse  Ord  citeret  og  det  paa  en  saa- 
dan  Maade,  at  det  faar  os  til  at  tro,  at  vedkommende,  der 


72 


citerer  dem,  tror,  at  det  er  alt,  hvad  der  behøves  for  at  erholde 
den  forønskede  Visdom  om  en  eller  anden  Ting.  Ordene  i  sig 
selv  er  sande  nok,  men  ligesaa  sandt,  som  det  er,  at  Jesu 
Kristi  Guds  Sons  Blod  kun  renser  os  fra  al  Synd,  dersom  vi 
vandrer  i  Lyset,  saa  at  vi  har  Samfund  med  ham,  ligesaa 
sandt  er  det,  at  vi  kun  faar  de  Velsignelser,  som  vi  gør  os  for- 
tjent til.  Naar  Herren  derfor  i  Pag.  Bog  88  Kap.,  118  Vers 
siger:  Ja  søger  efter  Visdom  i  de  bedste  Bøger,  søger  Lærdom 
ved  Læsning  og  ved  Tro,  saa  er  det,  det  vi  skal  udfore  for  at 
faa  den  før  omtalte  Velsignelse,  nemlig  at  erholde  Visdom. 
Joseph  Smith  siger,  at  ingen  kan  blive  frelst  i  Uvidenhed,  og 
da  der  ikke  eksisterer  nogen  Virkning  uden  forudgaaende 
Aarsag,  maa  vi  ikke  tro,  at  vi  kan  erholde  hverken  Kundskab 
eller  Visdom  uden  at  arbejde  for  at  opnaa  dem. 

Ja,  siger  nogen,  jeg  har  virkelig  ikke  Tid  til  saadan  at  sætte 
mig  hen  at  læse,  jeg  har  saa  meget  at  tage  Vare  paa,  og  dette 
er  jo  ogsaa  sandt.  Vi  Sidste  Dages  Hellige  har  meget  at  tage 
Vare,  men  mon  ikke  en  hel  Del  af  det,  der  tager  vor  Tid, 
kunde  tage  Vare  paa  sig  selv.  En  Del  af  os  har  saa  mange 
saakaldte  Venner  og  plejer  megen  Selskabelighed,  hvor  Talen 
drejer  sig  om  Dit  og  Dat,  som  hverken  vi  eller  vore  Venner 
har  nogen  Gavn  af,  medens  Sandheden  er  den,  at  vi  har  ingen 
bedre  eller  mere  trofaste  Venner  end  dem,  vi  har  staaende  i 
vor  Bogreol,  dersom  det  virkelig  er  gode  Bøger,  Bøger,  der 
indeholder  Evighedsværdi.  Og  saa  er  der  tilmed  dette,  at  disse 
Venner  er  altid  hjemme,  naar  vi  kommer  i  Besøg,  og  de  er 
aldrig  utaalmodige,  hvis  vi  ikke  har  samme  Mening  som  de, 
vi  kommer  heller  aldrig  til  Ulejlighed.  Om  vore  unge  Søskende 
kunde  fatte,  hvor  store  Værdier,  de  gaar  tabt  af  ved  at  strejfe 
om  paa  Gaden  i  Timevis  i  Snak  med  Poul  eller  Peer  om  Dit 
og  Dat,  i  Stedet  for  at  tilbringe  den  samme  Tid  i  et  roligt  Sofa- 
hjørne i  Selskab  med  en  god  Bog.  Der  kan  vi  som  Regel 
komme  af  med  vort  nedtrykte  Sind  og  i  Stedet  for  hente 
Glæde  og  Tilfredshed,  ja  undertiden  ogsaa  en  sund  Latter,  det 
er  jo  nemlig  ikke  givet,  at  en  Bog  for  at  være  god  absolut  maa 
være  alvorlig  og  helt  blottet  for  Humør. 

Jeg  undres  ogsaa  over,  hvor  mange  Procent  af  Kirkens  Med- 
lemmer der  egentlig  har  Kirkens  Bøger,  ja,  jeg  kender  Sidste 
Dages  Helliges  Hjem,  hvor  man  ikke  engang  har  en  Bibel. 
Hvordan  man  kan  tro,  at  man  kan  vedligeholde  Forbindelsen 
med  Gud  uden  selv  at  læse  hans  Ord  eller  bevare  Interessen 
for  Kirken  uden  at  læse  Kirkens  Bøger,  det  har  altid  været 
mig  en  Gaade.  Vi  har  nu  optaget  som  Valgsprog  for  Ungdoms- 
foreningerne, at  vi  bor  have  et  bedre  Kendskab  til  Mormons 
Bog.  Jeg  vilde  ønske,  at  det  næste  maatte  lyde:  hver  Sidste 
Dages  Hellig  sin  egen  Bibel  og  alle  Kirkens  autoriserede  Bø- 
ger, saaledes  at  dersom  vi  vil  finde  et  eller  andet,  vi  da  har 
vore  egne  Boger,  som  vi  kan  bruge  saa  kort  eller  saa  længe,  vi 
vil,  saa  vi  ikke  er  afhængige  af  andre  ved  at  skulle  laane  dem. 

Enhver  ung  Mand  og  Kvinde  burde  have  sin  egen  Bog- 
samling, stor  eller  lille  efter  Evne,  ihukommende  at  disse 
indeholder  Skatte,  som  hverken  Møl  eller  Rust  kan  fortære,  og 
som  ingen  kan  tage  fra  os,  naar  vi  først  har  tilegnet  os  dem. 
Maa  Herren  velsigne  os  til  ret  at  forstaa,  at  det  kun  er 
det,  vi  selv  kender,  vi  har  det  rette  Gavn  af. 

Ida  Rasmussen. 


DEN  DANSKE  MISSION. 

FORAARSKONFERENCERNE 
vil  i  Aar  blive  afholdt  som  følger: 

I  Aalborg  Søndag  og  Mandag  den  8.  og  9.  April. 

I  Aarhus  Lørdag,  Søndag  og  Mandag  den  14.,  15.  og  16.  April. 

I  København  Søndag  og  Mandag  den  22.  og  23.  April. 

Præsidenterne  i  de  forskellige  Distrikter  anmodes  om  i  rette 
Tid  at  træffe  alle  fornødne  Forberedelser  for  Afholdelsen  af 
de  med  Konferencen  forbundne  Møder. 

Saavidt  det  er  muligt,  bedes  Grenenes  Forstandere  give  alle 
Medlemmerne  af  Kirken  og  vore  fremmede  Venner  en  per- 
sonlig Indbydelse  til  at  overvære  disse  Møder. 

Programmet  bor  udarbejdes  i  god  Tid  og  indsendes  til  Mis- 
sionspræsidenten  til  Godkendelse. 

ANKOMST  OG  BESKIKKELSE. 

Ældsterne  Ira  A.  Christensen  fra  Delta,  Utah,  og  George 
H.  Carlsen  fra  Pocatello,  Idaho,  ankom  til  København  med 
S/S  »United  States«  den  9.  Februar.  De  havde  haft  en  be- 
hagelig Rejse  og  befinder  sig  vel.  Vi  byder  disse  Brødre  hjerte- 
lig velkommen. 

De  er  beskikkede  til  at  virke  henholdsvis  i  Aalborg  og  Aar- 
hus Distrikter. 

Ældste  George  Philip  Jensen,  som  er  kaldet  til  at  præsidere 
over  Københavns  Distrikt,  vil,  begyndende  med  næste  Num- 
mer af  Stjernen,  indtil  videre  assistere  med  Udgivelsen  af 
samme. 

NOTITS. 

For  at  opklare  en  Misforstaaelse,  der  er  opkommet  med 
Hensyn  til  Studeringen  af  Mormons  Bog,  som  var  omtalt  i 
Skandinaviens  Stjerne  Nr.  2,  den  15.  Januar  d.  A.,  skal  vi 
oplyse,  at  Præmien  er  udlovet  for  dem,  som  læser  hele  Bogen 
igennem  og  tillige  besvarer  de  Spørgsmaal,  der  er  stillet. 

Lad  os  haabe,  at  alle  Kirkens  Medlemmer  i  denne  Mission 
deltager  i  Konkurrencen. 

SKANDINAVIENS  STJERNE  FOR  1927, 

smukt  indbunden,  er  til  Salg  paa  Missionens  Kontor.  Pris  6  Kr. 

Joseph  L.  Petersen, 
Missionspræsident. 


DEN  NORSKE  MISSION. 

VAARKONFERENCE  I  NORGE. 

Trondhjem  Sondag  den  8.  April. 
Bergen  Søndag  den  15.  April. 

Oslo  Søndag  den  22.  April. 

ANKOMST  OG  BESKIKKELSE. 
Ældste  Richard  A.  Jørgensen  ankom  til  Oslo  den  8.  Februar 
og  er  beskikket  til  at  arbejde  i  Oslo  gren. 

FORFLYTTELSE. 

-Eldste  Elias  J.  Ellefsen  er  lost  som  forstander  av  Trond- 

hjem  gren  og  beskikket  til  al  arbejde  i  Bergen  distrikt. 

Lorenzo  W.  Anderson, 
Missionspræsident. 

FORHENVÆRENDE  MISSIONSPRÆSIDENT 
EDWARD  H.  ANDERSEN  DØD. 

Edward  H.  Andersen,  i  ca.  30  Aar  Redaktor  af  » I mpro ve- 
ment  Era«  (udgivet  hver  Maaned  i  Salt  Lake  City,  Utah,  som 
Organ  for  Præstedømmet  og  Unge  Mænds  Foreninger),  vel- 
bekendt i  Utahs  literære  Kredse  og  anerkendt  som  en  Autori- 
tet paa  kirkelige  Omraader,  og  som  har  skrevet  og  udgivet 
flere  literære  og  historiske  Værker,  dode  pludselig  den  1.  Fe- 
bruar i  sit  Hjem,  986  Garfield  Ave.,  Salt  Lake  City,  Utah. 

Br.  Andersen  var  født  i  Sverige  den  8.  Oktober  1858  og  kom 
med  sine  Forældre  til  Amerika  i  1864,  hvor  de  bosatte  sig  forst 
i  Farmington  og  senere  i  Huntsville,  Utah.  I  1877  tog  Br.  An- 
dersen Eksamen  ved  Utahs  Universitets  Normalskole  og  var 
derefter  i  mange  Aar  Principal  over  Skolerne  i  Weber  Amt, 
Utah.  Ligeledes  var  han  i  10  Aar  Forretningsforer  og  Redak- 
tor for  »Ogden  Herald  and  Standard«  og  i  mange  Aar  Med- 
arbejder ved  Tidsskriftet  »The  Gontributor«.  Br.  Andersen 
har  ogsaa  haft  mange  betroede  Stillinger  indenfor  Kirken, 
bl.  a.  Sekretær  for  Weber  Stav,  Præsident  over  den  Skan- 
dinaviske Mission  fra  den  28.  September  1890  til  den  22.  Sep- 
tember 1892,  Medlem  af  Hovedbestyrelsen  for  Ungdomsfor- 
eningerne, Skriver  for  Kirkens  halvaarlige  Konferencer  og 
Medlem  af  Præsidentskabet  for  Granite  Stav,  Lait  Lake  City. 

Br.  Andersen  efterlader  sig  Enke  og  6  Børn  samt  10  Borne- 
børn. 

Præsident  Heber  J.  Grant  udtaler  i  anerkendende  Ord,  at 
Br.  Andersen  var  af  den  bedste  Type  af  Sidste  Dages  Hellige. 
I  alle  hans  Stillinger,  i  Stavs-Præsidentskabet,  Redaktør  af 
»Improvement    Era«    og    i    Hovedbestyrelsen    for    Ungdoms- 

foreningerne,  var  han  utrættelig,  energisk  og  nidkær  saavel 
som  skikket  til  Udførelsen  af  sit  Arbejde,  og  at  han  var  i  Be- 
siddelse af  en  kærlig  Natur. 


EN  BESKRIVELSE  OM  FRELSERENS 
UDSEENDE. 

Det  var  almindelig  Sædvane,  at  de  Romerske  Guvernører 
underrettede  Senatet  og  Folket  om  de  vigtigste  Begivenheder, 
der  forekom  i  deres  respektive  Provinser.  I  Kejser  Tiberias 
Ceasars  Dage  skrev  Publius  Lentulus,  som  var  Præsident  i 
Judæa  følgende  Epistel  til  Senatet  angaaende  Frelseren. 

Der  er  i  disse  Dage  fremstaaet  en  Mand,  som  er  i  Besid- 
delse af  stor  Dyd  og  Kraft  og  kalder  sig  Jesus  Kristus.  Han 
lever  iblandt  os  og  er  af  Folket  antaget  som  en  Sandhedens 
Profet,  men  hans  Disciple  kalder  ham  Guds  Søn.  Han  oprejser 
de  døde  og  helbreder  alle  Slags  Sygdomme;  han  er  en  smuk 
høj  Mand,  af  et  meget  ærværdigt  Udseende,  og  de,  der  ser 
ham,  baade  elsker  og  frygter  ham.  Hans  Haars  Kulør  er  lig 
en  fuldmoden  Hasselnød,  det  er  glat  til  hans  Øren,  men  der- 
fra og  ned  over  hans  Skuldre  er  det  lo-øllet  og  bølgende;  paa 
Midten  af  Hovedet  har  det  en  Skilning,  saaledes  som  det  er 
Skik  hos  Nazaræerne. 

Hans  Pande  er  meget  fin;  hans  Ansigt  er  uden  Rynker  og 
har  en  smuk  rød  Kulør;  hans  Næse  og  Mund  er  nydelige;  hans 
Hageskæg  er  tykt,  ikke  meget  langt,  men  tvedelt  og  af  samme 
Kulør  som  hans  Hovedhaar;  han  har  et  uskyldigt,  men  mo- 
dent Udseende;  hans  Øjne  er  graa,  klare  og  kvikke;  hans 
Irettesættelser  er  frygtelige,  men  hans  Formaninger  gives  i  et 
høfligt  Sprog;  hans  Tale  er  smuk  og  blandet  med  Værdighed. 
Ingen  erindrer  at  have  set  ham  le,  men  mange  har  set  ham 
græde.  Hans  Legemsbygning  er  fortræffelig;  hans  Hænder  og 
Arme  er  meget  behagelige  at  beskue;  hans  Tale  er  meget  tem- 
poreret, beskeden  og  vis.  Han  er  i  det  Hele  taget  en  Mand  af 
en  enestaaende  Skønhed  og  overgaar  Menneskenes  Børn. 

MORMONS  BOG  OVERSAT  PAA 
SEXTEN  SPROG. 

De  Sprog,  som  Mormons  Bog  er  oversat  til,  tæller  seksten, 
inklusive  »Deseret  Alphabet«. 

Den  engelske  Oversættelse  udkom  i  1830;  danske  1851;  val- 
lisiske,  tyske,  franske  italienske  1852;  hawaiske  1855;  Deseret 
Alphabet  1869;  svenske  1878;  spanske  1886;  maoriske  1889; 
hollandske  1890;  samoanske  1903;  tahitiske  1904;  tyrkiske 
1906;  japanesiske  1909. 

Oversættelse  til  tre  andre  Sprog  har  ogsaa  været  udført, 
nemlig  det  græske,  hebræiske  og  hindustanske;  men  endnu 
er  de  ikke  udgivne. 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  61.) 

Ligelighedens  Prøvemiddel.  En  vis  Prøve  kan  anvendes, 
der,  uden  Hensyn  til  Menneskenes  forskellige  Opnaaelser, 
ufravigelig  bestemmer,  hvilken  Klasse  i  Samfundet  de  hører 
til:  Dersom  man  af  alle  Kræfter  gør  Brug  af  sine  Talenter  for 
andres  saavel  som  for  sit  eget  Gode  i  Retning  af  universal 
Fremgang,  er  man  ligelig  stillet  lige  over  for  ethvert  andet 
Menneske,  der  ligeledes  gør  sit  bedste.  Intet  mere  kan  der  for- 
langes af  noget  Menneske.  Dette  Princip  bør  man  ikke  tabe  af 
Sigte.  Man  maa  domme  Menneskene  ikke  alene  efter  deres 
Opnaaelser  i  Livet  eller  de  naturlige  Gaver  og  Talenter,  de  er 
i  Besiddelse  af,  men  hovedsagelig  med  Hensyn  til,  hvorvidt  de 
opofrer  sig  for  den  store  Sag,  Universets  højeste  intelligente 
Væsens  Plan,  der  er  bleven  tilvejebragt  for  de  mindre  intelli- 
gente Væseners  Gode. 

GENSIDIG  UNDERSTØTTELSE. 
De  fremsatte  Læresætninger  antyder,  at  enhver  især  maa 
anstrenge  sig  af  yderste  Evne.  Men  selv  dette  er  ikke  til- 

strækkeligt  for  Individets  fuldstændige  Udvikling.  Ethvert 
Menneske  maa  ogsaa  understøttes  af  ethvert  andet  Menneske; 
thi  ellers  hæmmes  baade  Individets  og  Samfundets  Fremgang. 

Den  Stærkeres  Pligt.  Det  Menneske,  der  er  i  Besiddelse  af 
Styrke,  lige  meget  hvorledes  den  er  bleven  erhvervet,  staar  i 
en  vis  Forbindtlighedsgæld  til  Samfundet.  De  Stærke  maa  paa 
en  eller  anden  Maade  knytte  til  sig  de  Svage;  og  eftersom  de 
Stærke  rykker  frem,  bringer  de  saaledes  de  Svage  med  sig. 
Dersom  En  er  i  Besiddelse  af  Kundskab,  er  det  hans  Pligt  at 
meddele  andre  Kundskab,  saa  at  alle  kan  faa  Anledning  til  at 
erhverve  sig  stor  Kundskab;  dersom  han  besidder  stor  Tro, 
maa  han  øve  Troen,  paa  det,  at  andre  derved  kan  lære  at 
kende  dens  Værdi;  dersom  han  har  erhvervet  sig  stor  Rigdom, 
maa  han  bruge  den  paa  en  saadan  Maade,  at  mange  maa  faa 
Lejlighed  til  at  drage  Fordel  af  samme.  Den,  der  er  forundt 
meget,  maa  saaledes  afstaa  en  Del  deraf  til  dem,  der  intet  ejer. 
Den,  som  er  i  Stand  til  at  fatte  og  forstaa  Livets  dybere 
inderste  Værd,  maa  ikke  glemme  dem,  der  mangler  Evnen  til 
at  tilegne  sig  en  Forstaaelse  af  Verdensaltets  umaadelige  Rig- 
holdighed. 

Et  lignende  Ansvar  paahviler  de  Svage.  Under  Jordelivets 
smaalige  Vilkaar  er  det  ofte  Tilfældet,  at  de  Svage  nærer  Mis- 
undelse mod  de  Stærke.  Dette  harmonerer  ikke  med  Udvik- 
lingsloven. De  Svage  maa  selv  anstrenge  sig  for  at  vinde 
Styrke  og  bør  søge  Hjælp  og  Bistand  hos  de  Stærke.  De  Svage 
kan  fremme  Racens  Udvikling  ved  som  en  Gave  at  modtage 
de  Stærkes  Bistand.  Der  er  intet  ydmygende  ved  at  modtage 
Gaver,  ved  at  lære  af  dem,  som  har  mere  end  vi,  forudsat  at 
vore  egne  Evner  udnyttes  i  fuldeste  Maal.  Dersom  den  Stærke 
ikke  vil  give  til  den  Svage,  eller  dersom  den  Svage  ikke  vil 
modtage  den  tilbudte  Hjælp,  vil  hele  den  fremadskridende 
Bevægelse  blive  hæmmet. 

Endvidere  er  det  en  almindelig  Naturlov,  at  de  Stærke,  som 
deler  sine  Kræfter  med  andre,  derved  forøger  sin  egen  Styrke. 

Samvirken.  Alles  Samvirke,  de  Svage  saa  vel  som  de  Stærke, 

er  Grundlaget  for  gensidig  Hjælpsomhed.  Naar  som  helst  flere 
gor  fælles  Sag  for  at  gennemføre  store  Foretagender,  opnaas 
glimrende  Resultater.  Hver  Deltager  faar  da  sin  fulde  Andel. 
Selv  om  Andelsplanen  bestemmer,  at  de  Resultater,  der  op- 
naas, skal  ligelig  fordeles  mellem  Interessenterne,  modtager 
endog  den  Stærkeste  af  dem  sin  fulde  Andel,  eftersom  Ved- 
kommende formedelst  større  Styrke  udfører  mere  Arbejde  og 
derfor  selvfølgeligt  forøger  sin  egen  Styrke.  De  Svage,  som 
ved  deres  Samarbejden  med  de  Stærke  erholder  en  ligelig  An- 
del med  disse,  faar  større  Haab  og  mere  Mod  til  at  fortsætte 
deres  eget  Udviklingsarbejde.  Andelsprincippet  stemmer  fuld- 
stændig overens  med  hele  Saliggørelsens  Plan. 

Uddannelse.  Uddannelse  er  af  stor  Betydning,  hvad  gensidig 
Støtte  angaar;  thi  kun  formedelst  intellektuel  Udfoldning 
vokser  den  individuelle  Styrke;  kun  derved  kan  man  blive 
sine  Medmennesker  behjælpelig  og  i  Stand  til  i  fuldt  Maal  at 
begribe,  hvor  virkeligt  Menneskets  Broderskabsforhold  er. 
Kun  ved  Hjælp  af  fuldt  uddannede  Sjæleevner  kan  stor  Magt 
udøves.  Derfor  er  Skoler  opførte,  hvor  det  unge  Sind  kan  blive 
saaledes  vejledet,  at  det  hurtigt  og  let  lærer  at  beherske  sig 
selv.  En  fornuftmæssig  Teologi  maa  opbygges  paa  Grundlag 
af  en  Udfoldelse  af  Intelligensen,  hvilket  berettiger  Oprettel- 
sen af  Skoler  og  andre  Indretninger  til  Aandsevnernes  Uddan- 
nelse. I  Kirken  maa  der  altid  være  en  ivrig  Stræben  efter  at 
uddanne  Masserne.  Kirken  maa  være  en  almindelig  uddannet 
Kirke,  i  Hvilken  den  »dannede  Klasse«  indbefatter  alle  dens 
Medlemmer.  (Fortsættes.) 


Thi  den  Tid  skal  vorde,  da  de  ikke  skulle  fordrage  den 
sunde  Lærdom,  men  efter  deres  egne  Begæringer  tage  sig  selv 
Lærere  i  Hobetal,  efter  hvad  der  kildrer  deres  Øren.  Og  de 
skulle  vende  Ørene  fra  Sandheden,  men  henvende  sig  til 
Fabler.  (2.  Tim.  4:  3,  4.) 

SØNDAGSSKOLENS  NADVERVERS  OG  KORLEKTIE 

for  Marts  1928. 
Nadververs: 

Naar  vi  af  Sakramentet  nyder, 

I  Jesu  Navn  og  for  hans  Skyld. 

Lad  os  erindre  og  sikre  være, 

At  vore  Hænder  og  Hjerter  rene  ere. 

Korlektie: 

1.  Vi  tror  paa  Gud  den  evige  Fader  og  paa  hans  Søn  Jesus 
Kristus  og  paa  den  Helligaand. 

2.  Vi  tror,  at  Menneskene  vil  blive  straffet  for  deres  egne 
Synder  og  ikke  for  Adams  Overtrædelse. 

3.  Vi  tror,  at  alle  Mennesker  formedelst  Kristi  Forsoning 
kan  blive  frelst  ved  at  adlyde  Evangeliets  Love  og  Or- 
dinancer.  (De  tre  første  Trosartikler.) 


Men  Peter  sagde  til  dem:  omvender  eder,  og  hver  af  eder 
lade  sig  døbe  i  Jesu  Kristi  Navn  til  Syndernes  Forladelse;  og 
I  skulle  faa  den  Helligaands  Gave.  (Ap.  G.  2:  38.) 

* 

Men  værer  velvillige  mod  hverandre,  barmhjertige,  til- 
givende hverandre,  ligesom  og  Gud  har  tilgivet  eder  i  Kristus. 
(Eph.  4:  25—32.) 

